# Allen Hall

### Fra Wikipedia, den frie encyklopedi

Allen Hall er et katolsk presteseminar i Chelsea, London. Det ble grunnlagt 29. september 1568 i Douai i det nordlige Frankrike av den engelske presten William Allen. Han ble senere kardinal og øverste ansvarlige for Den katolske kirke i England, som fungerte som undergrunnskirke etter reformasjonen.

Dets opprinnelige mål var å utdanne prester i henhold til de nye reglene fra Tridentinerkonsilet, men etterhvert ble den viktigste oppgaven å utdanne misjonærprester som kunne virke i England. Deres oppgave var svært vanskelig, og de arbeidet under trussel om dødsstraff. Mellom 1577 og 1680 led 153 av seminarets prester martyrdøden. De ble helligkåret i fellesskap av pave Johannes Paul II i 1980.

Seminaret lå i Frankrike frem til 1793, da det på grunn av revolusjonen måtte flytte. Det var da mulig å etablere det i England, og det ble flyttet til Ware utenfor London.

I 1975 ble det igjen flyttet, til et tidligere kloster i Chelsea. Det ligger på det stedet hvor sir Thomas More, som er en katolsk helgen, bodde mens han var rikskansler i Storbritannia under Henrik VIII.

Allen Hall er knyttet til Det katolske universitetet i Leuven, og eksamener valideres der. Oslo katolske bispedømme benytter seminaret som sitt primære lærested for prestestudenter, og derfor er en stor andel av studentene nordmenn.

Hentet fra «http://no.wikipedia.org../../../a/l/l/Allen_Hall_9110.html»

Kategorier: Katolisisme | Kensington and Chelsea | Reformasjonen i England

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk